Document ID: 32007D0264

KOMMISSIONENS BESLUTNING
af 25. april 2007
om ændring af beslutning 2007/30/EF for så vidt angår overgangsforanstaltninger vedrørende visse mejeriprodukter fremstillet i Bulgarien
(meddelt under nummer K(2007) 1787)
(EØS-relevant tekst)
(2007/264/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Bulgariens og Rumæniens tiltrædelse, særlig artikel 42, og
ud fra følgende betragtninger:
(1)
Kommissionens beslutning 2007/30/EF af 22. december 2006 om overgangsforanstaltninger vedrørende markedsføring af visse animalske produkter fremstillet i Bulgarien og Rumænien (1) indeholder bestemmelser om visse overgangsforanstaltninger vedrørende animalske produkter, der er omfattet af Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2) og er fremstillet på virksomheder i Bulgarien og Rumænien indtil den 31. december 2006.
(2)
Bulgarien har nu anmodet om tilladelse til at eksportere visse mejeriprodukter, der er fremstillet på virksomheder i Bulgarien inden den 31. december 2006 og er omfattet af beslutning 2007/30/EF, til tredjelande.
(3)
Denne anmodning kan imødekommes på de betingelser, der er fastsat i artikel 12, stk. 1, i Europa-Parlamentets og Rådets forordning (EF) nr. 178/2002 (3). Bulgarien har i overensstemmelse hermed fremlagt de fornødne oplysninger om bestemmelseslandenes accept.
(4)
Beslutning 2007/30/EF bør derfor ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I artikel 2, stk. 1, i beslutning 2007/30/EF indsættes som nyt afsnit:
»Mejeriprodukter fremstillet på virksomheder i Bulgarien kan desuden eksporteres til tredjelande indtil den 31. december 2007, forudsat at produkterne eksporteres i overensstemmelse med artikel 12 i Europa-Parlamentets og Rådets forordning (EF) nr. 178/2002 (4).
Artikel 2
Denne beslutning er rettet til medlemsstaterne.
Udfærdiget i Bruxelles, den 25. april 2007.

Labels: 3
15
17
18